

**สัญญาเลขที่...................../.............**

**สัญญาขอรับทุนอุดหนุนการวิจัยและนวัตกรรม**

**ประเภทงบประมาณเงินอุดหนุนการวิจัยจากกองทุนวิจัยและพัฒนา**

**ทุนสนับสนุนบุคลากรสายสนับสนุนวิชาการ เพื่อพัฒนากระบวนการปฏิบัติงานประจำสู่งานวิจัย**

**(Routine to Research: R2R ) มหาวิทยาลัยบูรพา ประจำปีงบประมาณ พ.ศ. ๒๕๖๕**

--------------------------

 สัญญาฉบับนี้ทำขึ้น ณ  **มหาวิทยาลัยบูรพา**..................................................ตำบล/แขวง **แสนสุข** อำเภอ/เขต **เมือง** ................ จังหวัด **ชลบุรี**.......................................
เมื่อวันที่ ........... เดือน .................................... พ.ศ. .................... ระหว่าง มหาวิทยาลัยบูรพา

โดย **รองศาสตราจารย์ ดร.จิตติมา เจริญพานิช** ตำแหน่ง **รองอธิการบดีฝ่ายวิจัยและนวัตกรรม** ผู้รับมอบอำนาจจากมหาวิทยาลัยบูรพา ตามหนังสือมอบอำนาจ ที่  **๑๕๖๔/๒๕๖๔**  ฉบับลงวันที่ **๑**
เดือน **ตุลาคม** พ.ศ. **๒๕๖๔** แนบท้ายสัญญานี้ ซึ่งต่อไปในสัญญานี้ เรียกว่า "**มหาวิทยาลัย**" ฝ่ายหนึ่งกับ

นาย/นาง/นางสาว........................................................ นามสกุล................................................................

เลขที่บัตรประจำตัวประชาชน....................................... เกิดวันที่......เดือน..................... พ.ศ.........อายุ.......ปี

ตำแหน่ง........................................….....ส่วนงานที่สังกัด……........................................................................
อยู่บ้านเลขที่.....................ตรอก/ซอย..........................ถนน..........................ตำบล/แขวง.......................อำเภอ/เขต......................จังหวัด...…….…….....รหัสไปรษณีย์………....……...โทรศัพท์บ้าน……………….…โทรศัพท์มือถือ.................Email...................................โทรศัพท์ที่ทำงาน...............โทรสาร………….…..
ซึ่งต่อไปนี้เรียกว่า "**ผู้รับทุน**" อีกฝ่ายหนึ่ง คู่สัญญาได้ตกลงทำสัญญากันไว้ โดยมีข้อความดังต่อไปนี้

ข้อ ๑ มหาวิทยาลัยได้ให้ทุนอุดหนุนการวิจัยและนวัตกรรม ประจำปีงบประมาณ พ.ศ. ๒๕๖๕ จากทุนสนับสนุนบุคลากรสายสนับสนุนวิชาการ เพื่อพัฒนากระบวนการปฏิบัติงานประจำสู่งานวิจัย (Routine to Research: R2R) งบประมาณเงินอุดหนุนการวิจัย จากกองทุนวิจัยและพัฒนา มหาวิทยาลัยบูรพา จำนวนเงิน...........................บาท ( )แก่ผู้รับทุนเพื่อทำการวิจัย

**เรื่อง**  **(ภาษาไทย)**

**(ภาษาอังกฤษ)**

**กำหนดเวลา** ๑ **ปี**-**เดือน ตั้งแต่วันที่** .  **เดือน** สิงหาคม **พ.ศ.** ๒๕๖๕ **ถึงวันที่ . เดือน** กรกฎาคม **พ.ศ.** ๒๕๖๖

........................................ ........................................

 ลายมือชื่อผู้รับทุน ลายมือชื่อมหาวิทยาลัย

ข้อ ๒ มหาวิทยาลัยตกลงการเบิกจ่ายเงินทุนอุดหนุนการวิจัยและนวัตกรรม ให้แก่ผู้รับทุน
เป็นรายงวดแบ่งออกเป็น ๓ งวด ดังนี้

 งวดที่ ๑ ร้อยละ ๕๐ ของเงินทุนอุดหนุนการวิจัยและนวัตกรรมทั้งโครงการที่ได้รับการจัดสรรภายหลังจากการทำสัญญาแล้ว

 งวดที่ ๒ ร้อยละ ๔๐ ของเงินทุนอุดหนุนการวิจัยและนวัตกรรมทั้งโครงการที่ได้รับการจัดสรรภายหลังจากที่ผู้รับทุนส่งรายงานความก้าวหน้าการวิจัยที่ได้ดำเนินการไปแล้วของเนื้องานงวดที่ ๑ ให้มหาวิทยาลัยได้รับทราบและอนุมัติ

 งวดที่ ๓ ร้อยละ ๑๐ ของเงินทุนอุดหนุนการวิจัยและนวัตกรรมทั้งโครงการที่ได้รับการจัดสรร ภายหลังจากที่ผู้รับทุนส่งรายงานการวิจัยฉบับสมบูรณ์ จำนวน ๒ เล่ม พร้อม upload ไฟล์นามสกุล .pdf หรือ .docx เข้าระบบบริหารจัดงานวิจัยของมหาวิทยาลัย (https://e-research.buu.ac.th)
ให้มหาวิทยาลัยทราบและเป็นผู้พิจารณาอนุมัติ

 ข้อ ๓ ให้ผู้รับทุนมีหน้าที่และความรับผิดชอบดำเนินการให้เป็นไปตามข้อเสนอแผนงานวิจัยหรือข้อเสนอโครงการวิจัยให้แล้วเสร็จตามระยะเวลาที่กำหนดโดยถูกต้องครบถ้วน

 การขยายระยะเวลาของสัญญาขอรับทุน กรณีที่ผู้รับทุนไม่สามารถดำเนินการให้แล้วเสร็จภายในระยะเวลาที่กำหนด ให้ยื่นต่อกองบริหารการวิจัยและนวัตกรรมเพื่อขอขยายระยะเวลาดำเนินการวิจัยก่อนสิ้นสุดสัญญา และให้เป็นตามประกาศมหาวิทยาลัยบูรพาที่ ๐๕๕๗/๒๕๖๓ เรื่อง หลักเกณฑ์และแนวปฏิบัติในการบริหารจัดการงานวิจัยและนวัตกรรม พ.ศ. ๒๕๖๓

 ข้อ ๔ ให้ทรัพย์สินทางปัญญาที่เกิดจากการทำวิจัยตามสัญญานี้ ตกเป็นของมหาวิทยาลัย และมหาวิทยาลัยสามารถนำผลงานวิจัยไปใช้ประโยชน์ หรืออนุญาตให้บุคคลอื่นนำไปใช้ประโยชน์ได้แล้วแต่กรณี ในกรณีที่มีผลประโยชน์เกิดจากทรัพย์สินทางปัญญา ให้ผู้รับทุนมีสิทธิได้รับการจัดสรรผลประโยชน์จากทรัพย์สินทางปัญญาอย่างเหมาะสมจากมหาวิทยาลัย ทั้งนี้ให้เป็นไปตามระเบียบมหาวิทยาลัยบูรพาว่าด้วยทรัพย์สินทางปัญญาของมหาวิทยาลัย พ.ศ. ๒๕๖๐ และที่แก้ไขเพิ่มเติม

 ข้อ ๕ การเบิกจ่ายเงินทุนอุดหนุนการวิจัยและนวัตกรรม ให้เป็นไปตามประกาศมหาวิทยาลัยบูรพา ที่ ๐๘๔๔/๒๕๕๙ เรื่อง หลักเกณฑ์ อัตราและแนวปฏิบัติการเบิกจ่ายเงินทุนอุดหนุนโครงการวิจัย ประเภทงบประมาณเงินรายได้จากเงินอุดหนุนรัฐบาล มหาวิทยาลัยบูรพา พ.ศ. ๒๕๕๙

 ข้อ ๖ การรายงานความก้าวหน้าโครงการวิจัยให้ดำเนินการตามเอกสารแบบรายงานความก้าวหน้า แผนงานวิจัย / โครงการวิจัย ของมหาวิทยาลัยบูรพา และรายงานโครงการวิจัยฉบับสมบูรณ์ให้ดำเนินการตามเอกสารแนวทางในการจัดทำรายงานวิจัยฉบับสมบูรณ์ โครงการวิจัยประเภทงบประมาณ เงินกองทุนวิจัยและพัฒนา ทุนสนับสนุนบุคลากรสายสนับสนุนวิชาการ เพื่อพัฒนากระบวนการปฏิบัติงานประจำสู่งานวิจัย (Routine to Research: R2R ) มหาวิทยาลัยบูรพา ประจำปีงบประมาณ พ.ศ. ๒๕๖๕โดยให้ดำเนินการตามกรอบเวลาในการติดตามความก้าวหน้าโครงการวิจัย (Time Frame)

 ...................................... ............................................

 ลายมือชื่อผู้รับทุน ลายมือชื่อมหาวิทยาลัย

 ข้อ ๗ ภายในกำหนดเวลาไม่เกิน ๑๘๐ วัน นับแต่ผู้รับทุนส่งรายงานการวิจัยฉบับสมบูรณ์ ผู้รับทุนต้องนำส่งหลักฐานการเผยแพร่ผลงานวิจัยหรือหลักฐานการนำผลงานวิจัยไปใช้ประโยชน์ตามวัตถุประสงค์ของประเภททุนที่ได้รับการสนับสนุน และตามที่ระบุผลผลิต ผลลัพธ์ หรือผลกระทบไว้ในข้อเสนอโครงการวิจัย

 ในกรณีที่มีความจำเป็นอย่างยิ่ง ผู้รับทุนไม่อาจดำเนินการตามระยะเวลาที่กำหนดในวรรคหนึ่งได้ ให้ผู้รับทุนแจ้งกำหนดระยะเวลาดำเนินการให้มหาวิทยาลัยทราบและอนุมัติ โดยผู้รับทุนสามารถขยายระยะเวลาได้ไม่เกินหนึ่งปีนับแต่วันที่ครบกำหนดระยะเวลาส่งรายงานฉบับสมบูรณ์

 ข้อ ๘ กรณีที่ผู้รับทุนผิดสัญญารับทุน หรือทำงานวิจัยไม่แล้วเสร็จตามสัญญา หรือการวิจัยนั้นจะส่งผลต่อความเสียหายของมหาวิทยาลัยบูรพา ผู้รับทุนยินยอมให้มหาวิทยาลัยบอกเลิกสัญญารับทุนอุดหนุนการวิจัยนี้ โดยผู้รับทุนจะดำเนินการฟ้องร้องมหาวิทยาลัยตามกฎหมายใด ๆ มิได้ และผู้รับทุนยินยอมชดใช้เงินทุน ทั้งหมดคืนให้แก่ผู้ให้ทุนภายใน ๖๐ วัน นับตั้งแต่วันที่ได้รับหนังสือแจ้งบอกเลิกสัญญา หากผู้รับทุนไม่ชำระภายในกำหนดเวลา ผู้รับทุนต้องชดใช้ดอกเบี้ยผิดนัดในอัตราร้อยละ ๕ ต่อปี

 ข้อ ๙ ผู้รับทุนที่ผิดสัญญารับทุน หรือทำงานวิจัยไม่แล้วเสร็จตามสัญญา นอกจากต้องชดใช้เงินคืนทั้งหมดตามข้อ ๘ ให้ส่วนงานต้นสังกัดนำไปประกอบการประเมินผลการปฏิบัติงานและการพิจารณาเลื่อนเงินเดือนประจำปีหรือการบริหารงานบุคคลอื่นของผู้รับทุนด้วย

 ข้อ ๑๐ ในกรณีผู้รับทุนได้รับอนุมัติให้โอนย้ายไปสังกัดหน่วยงานอื่น หรือลาออกจากมหาวิทยาลัยผู้รับทุนจะต้องดำเนินการ ดังนี้

 (๑) ผู้รับทุนหรือผู้รับงานวิจัยจะต้องคืนเงินอุดหนุนการวิจัยหรือเงินสนับสนุน
การวิจัย ที่ได้ดำเนินการ เบิกจ่ายไปบางส่วนหรือทั้งหมดให้แก่มหาวิทยาลัยและ/หรือผู้ว่าจ้าง ก่อนวันที่มหาวิทยาลัยอนุมัติให้โอนย้าย หรือลาออก แล้วแต่กรณี หรือ

 (๒) ผู้รับทุนหรือผู้รับงานวิจัยจะต้องจัดหาหัวหน้าแผนงานวิจัยหรือโครงการวิจัยแทน ทั้งนี้ ต้องได้รับความเห็นชอบจากมหาวิทยาลัยหรือส่วนงานต้นสังกัด แล้วแต่กรณี เพื่อดำเนินการตามแผนงานวิจัยหรือโครงการวิจัย ให้แล้วเสร็จ และส่งรายงานการวิจัยฉบับสมบูรณ์ให้ผู้ให้ทุนหรือผู้ว่าจ้างได้

 ข้อ ๑๑ ผู้รับทุนต้องปฏิบัติตามจรรยาบรรณนักวิจัยและจริยธรรมการวิจัย กฎหมาย กฎ ระเบียบ ข้อบังคับ คำสั่ง ประกาศ และมติต่าง ๆ ที่เกี่ยวข้องกับการวิจัยโดยเคร่งครัด

 ข้อ ๑๒ เอกสารแนบท้ายสัญญาดังต่อไปนี้ ถือเป็นส่วนหนึ่งของสัญญานี้

 ๑๒.๑ เอกสารหมายเลข ๑ ข้อเสนอแผนงานวิจัย/ โครงการวิจัย จำนวน หน้า

 ๑๒.๒ เอกสารหมายเลข ๒ กรอบระยะเวลาในการติดตามการวิจัย จำนวน ๑ หน้า

...................................... ............................................

 ลายมือชื่อผู้รับทุน ลายมือชื่อมหาวิทยาลัย

 ข้อความใด ๆ ในเอกสารแนบท้ายสัญญาที่ขัดแย้งกับข้อความในสัญญานี้ ให้ใช้ข้อความ
ในสัญญานี้บังคับสัญญานี้ทำขึ้นสองฉบับมีข้อความตรงกัน คู่สัญญาได้อ่านและเข้าใจข้อความในสัญญานี้โดยตลอดแล้ว จึงได้ลงลายมือชื่อไว้เป็นสำคัญต่อหน้าพยานของแต่ละฝ่าย และต่างเก็บไว้คนละฉบับ

|  |
| --- |
| (ลงชื่อ) .......................................................................... มหาวิทยาลัย |
|  (รองศาสตราจารย์ ดร.จิตติมา เจริญพานิช) |
| ตำแหน่ง รองอธิการบดีฝ่ายวิจัยและนวัตกรรม |
|  |
| (ลงชื่อ) ........................................................................... ผู้รับทุน |
|  (..........................................................................) |
| ตำแหน่ง.......................................................................... |
|  |
| (ลงชื่อ) ........................................................................... พยาน |
|  (ดร.ศิริทัศน์ เขตตานุรักษ์) |
| ตำแหน่ง ผู้ช่วยอธิการบดีฝ่ายยกระดับคุณภาพงานวิจัย |
|  |
| (ลงชื่อ) ........................................................................... พยาน |
|  (..........................................................................) |
| ตำแหน่ง.......................................................................... |